ᱫᱳᱣᱥᱟ

ᱫᱳᱣᱥᱟ ᱥᱤᱧᱚᱛ ᱨᱮᱱᱟᱜ ᱨᱟᱡᱚᱥᱛᱷᱟᱱ ᱯᱚᱱᱚᱛ ᱨᱮ ᱫᱳᱣᱥᱟ ᱦᱚᱱᱚᱛ ᱨᱮᱱᱟᱜ ᱢᱤᱫ ᱥᱚᱦᱚᱨ ᱟᱨ ᱥᱟᱥᱚᱱᱮᱫ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱱᱚᱣᱟ ᱡᱚᱭᱯᱩᱨ ᱠᱷᱚᱱ ᱕᱕ ᱠᱤᱞᱚᱢᱤᱴᱚᱨ, ᱫᱤᱞᱞᱤ ᱠᱷᱚᱱ ᱒᱔᱐ ᱠᱤᱞᱚᱢᱤᱴᱚᱨ ᱟᱨ ᱡᱚᱭᱯᱩᱨᱼᱟᱜᱽᱨᱟ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ (NH-11) ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ "ᱫᱮᱣ ᱱᱚᱜᱽᱨᱤ" ᱧᱩᱛᱩᱢ ᱦᱚᱸ ᱵᱟᱰᱟᱭᱚᱜᱼᱟ ᱾

 ᱚᱛᱱᱚᱜ 
ᱫᱳᱣᱥᱟ  ᱨᱮ ᱢᱮᱱᱟᱜᱼᱟ ᱾Falling Rain Genomics, Inc - Dausa ᱱᱚᱣᱟ ᱨᱮᱱᱟᱜ ᱩᱥᱩᱞ ᱓᱓᱓ ᱢᱤᱴᱚᱨ (᱑᱐᱗᱒ ᱯᱷᱤᱴ) ᱢᱮᱱᱟᱜᱼᱟ ᱾ ᱱᱚᱣᱟ ᱡᱚᱭᱯᱩᱨ ᱰᱤᱵᱤᱡᱚᱱ (ᱟᱞᱣᱟᱨ, ᱫᱳᱣᱥᱟ, ᱡᱚᱭᱯᱩᱨ, ᱡᱷᱩᱱᱡᱷᱩᱱᱩ, ᱥᱤᱠᱟᱨ) ᱨᱮᱱᱟᱜ ᱕ ᱦᱚᱱᱚᱛ ᱠᱚ ᱢᱩᱫᱽ ᱢᱤᱫᱴᱟᱝ ᱜᱮᱭᱟ ᱟᱨ ᱖ ᱦᱚᱱᱚᱛ, ᱡᱚᱭᱯᱩᱨ, ᱴᱚᱸᱠ, ᱥᱚᱣᱟᱭ ᱢᱟᱫᱷᱚᱯᱩᱨ, ᱠᱚᱨᱳᱣᱞᱤ, ᱵᱷᱚᱨᱚᱛᱯᱩᱨ ᱟᱨ ᱟᱞᱣᱟᱨ ᱠᱷᱚᱱ ᱜᱷᱮᱨᱟᱣ ᱟᱠᱟᱱᱟ ᱾

 ᱦᱚᱲ ᱞᱮᱠᱷᱟ 
᱒᱐᱑᱑ ᱨᱮᱱᱟᱜ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱫᱳᱣᱥᱟ ᱥᱚᱦᱚᱨ ᱨᱤᱱ ᱜᱩᱴ ᱦᱚᱲ ᱮᱞ ᱘᱕,᱘᱖᱐ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱠᱚᱲᱟ ᱟᱜ ᱦᱚᱲ ᱮᱞ ᱕᱔,᱓᱖᱙ ᱟᱨ ᱛᱤᱨᱞᱟᱹ ᱟᱜ ᱮᱞ ᱔᱐,᱕᱙᱑ ᱜᱟᱱ ᱢᱮᱱᱟᱜ ᱠᱚᱣᱟ ᱫᱳᱣᱥᱟ ᱨᱮᱱᱟᱜ ᱥᱮᱪᱮᱫ ᱫᱚᱨ ᱖᱙.᱑᱗% ᱢᱮᱱᱟᱜᱼᱟ, ᱱᱤᱭᱟᱹ ᱡᱟᱹᱛᱤᱭᱟᱹᱨᱤ ᱥᱮᱪᱮᱫ ᱗᱔.᱐᱔% ᱠᱷᱚᱱ ᱠᱚᱢ ᱜᱮᱭᱟ: ᱠᱚᱲᱟ ᱟᱜ ᱥᱮᱪᱮᱫ ᱘᱔.᱕᱔% ᱟᱨ ᱛᱤᱨᱞᱟᱹ ᱟᱜ ᱥᱮᱪᱮᱫ ᱕᱒.᱓᱓% ᱢᱮᱱᱟᱜᱼᱟ ᱾ ᱫᱳᱣᱥᱟ ᱨᱮ, ᱑᱑,᱐᱔᱒ ᱦᱚᱲ ᱮᱞ ᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚ ᱢᱮᱱᱟᱜ ᱠᱚᱣᱟ ᱾

 ᱦᱤᱡᱩᱜ ᱥᱮᱱᱚᱜ ᱰᱟᱦᱟᱨ 
 ᱨᱮᱞ ᱰᱟᱦᱟᱨ  
ᱦᱚᱱᱚᱛ ᱨᱮᱞ ᱤᱫᱤ ᱛᱮ ᱱᱟᱯᱟᱭ ᱛᱮ ᱡᱚᱲᱟᱣ ᱟᱠᱟᱱᱟ ᱾ ᱱᱚᱣᱟ ᱫᱤᱞᱞᱤᱼᱡᱚᱭᱯᱩᱨ ᱟᱨ ᱟᱜᱽᱨᱟᱼᱡᱚᱭᱯᱩᱨ ᱴᱨᱮᱱ ᱰᱟᱦᱟᱨ ᱨᱮ ᱢᱮᱱᱟᱜᱼᱟ, ᱱᱤᱭᱟᱹ ᱱᱟᱯᱟᱭ ᱡᱚᱲᱟᱣ ᱮ ᱮᱢᱚᱜᱼᱟ ᱾ ᱦᱚᱱᱚᱛ ᱨᱮ ᱢᱤᱫ ᱞᱟᱹᱠᱛᱤᱭᱟᱱ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ, ᱚᱱᱟ ᱨᱮᱱᱟᱜ ᱧᱩᱛᱩᱢ ᱵᱟᱸᱫᱤᱠᱩᱭ ᱡᱚᱸᱠᱥᱚᱱ ᱠᱟᱱᱟ ᱾ ᱫᱳᱣᱥᱟ ᱨᱮᱞᱣᱮ ᱥᱴᱮᱥᱚᱱ ᱡᱚᱭᱯᱩᱨ ᱰᱤᱵᱤᱡᱚᱱ ᱵᱷᱤᱛᱤᱨ ᱨᱮ ᱠᱚᱧᱮᱼᱯᱟᱪᱮ ᱨᱮᱞᱣᱮ ᱨᱮᱱᱟᱜ ᱢᱤᱫᱴᱟᱝ ᱟᱹᱰᱤ ᱞᱟᱹᱠᱛᱤᱭᱟᱱ ᱨᱮᱞᱣᱮ ᱠᱟᱱᱟ ᱟᱨ ᱱᱤᱛᱚᱜ ᱱᱟᱶᱟ ᱞᱟᱭᱤᱱ ᱛᱮᱭᱟᱨ ᱪᱟᱞᱟᱜ ᱠᱟᱱᱟ ᱟᱨ ᱟᱹᱰᱤ ᱞᱚᱜᱚᱱ ᱮᱦᱚᱵᱚᱜᱼᱟ, ᱚᱱᱟ ᱛᱟᱭᱚᱢ ᱫᱳᱣᱥᱟ ᱨᱮᱞᱣᱮ ᱥᱴᱮᱥᱚᱱ ᱡᱚᱸᱠᱥᱚᱱ ᱦᱩᱭᱩᱜᱼᱟ ᱾

 ᱥᱚᱲᱚᱠ ᱨᱮᱱᱟᱜ ᱥᱟᱸᱜᱤᱧ 
ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱑᱑ (NH 11) ᱦᱚᱱᱚᱛ ᱞᱮᱠᱟᱛᱮ ᱥᱮᱱᱚᱜᱼᱟ ᱾ ᱱᱚᱣᱟ ᱦᱚᱱᱚᱛ ᱨᱮ ᱘᱕ ᱠᱤᱞᱚᱢᱤᱴᱚᱨ ᱥᱟᱸᱜᱤᱧ ᱨᱮ ᱢᱮᱱᱟᱜᱼᱟ ᱚᱠᱟᱨᱮ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ, ᱥᱤᱠᱚᱱᱫᱽᱨᱟ ᱟᱨ ᱢᱚᱦᱣᱟ ᱥᱮᱞᱮᱫ ᱟᱠᱟᱱᱟ ᱾ ᱫᱳᱣᱥᱟ ᱮᱱ.ᱮᱪ. ᱑᱑ ᱨᱮ ᱡᱚᱭᱯᱩᱨ ᱠᱷᱚᱱ ᱕᱕ ᱠᱤᱞᱚᱢᱤᱴᱚᱨ ᱥᱟᱸᱜᱤᱧᱟ ᱟᱨ ᱟᱜᱽᱨᱟ, ᱫᱤᱞᱞᱤ ᱟᱨ ᱥᱩᱨᱥᱩᱯᱩᱨ ᱨᱮᱱᱟᱜ ᱮᱢᱟᱱ ᱦᱚᱱᱚᱛ ᱠᱷᱚᱱ ᱱᱟᱯᱟᱭ ᱛᱮ ᱡᱚᱲᱟᱣ ᱟᱠᱟᱱᱟ ᱾ ᱥᱚᱲᱚᱠ ᱰᱟᱦᱟᱨ ᱠᱷᱚᱱ ᱠᱚᱨᱳᱣᱞᱤ, ᱥᱚᱣᱟᱭ ᱢᱟᱫᱷᱚᱯᱩᱨ ᱟᱨ ᱵᱷᱚᱨᱚᱛᱯᱩᱨ ᱾ ᱚᱱᱟ ᱥᱟᱶᱛᱮ, ᱮᱱ.ᱮᱪ.᱑᱑ ᱮ ᱦᱚᱸ ᱫᱳᱣᱥᱟ ᱟᱨ ᱞᱟᱞᱥᱚᱴ ᱛᱟᱦᱥᱤᱞ ᱴᱚᱴᱷᱟ ᱠᱚᱣᱟᱨ ᱟᱜ ᱦᱚᱱᱚᱛ ᱞᱮᱠᱟᱛᱮ ᱥᱮᱱᱚᱜᱼᱟ ᱾ ᱵᱟᱨᱭᱟ ᱢᱮᱜᱟ ᱰᱟᱦᱟᱨ, RIDCOR ᱤᱫᱤ ᱛᱮ ᱛᱮᱭᱟᱨ ᱦᱩᱭᱩᱜᱼᱟ, ᱚᱠᱚᱭᱟᱜ ᱧᱩᱛᱩᱢ ᱟᱞᱣᱟᱨ ᱠᱷᱚᱱ ᱥᱤᱠᱚᱱᱫᱽᱨᱟ (᱘᱑ ᱠᱤᱞᱚᱢᱤᱴᱚᱨ) ᱟᱨ ᱞᱟᱞᱥᱚᱴ ᱠᱷᱚᱱ ᱠᱚᱴᱟ (᱑᱙᱕ ᱠᱤᱞᱚᱢᱤᱴᱚᱨ) ᱦᱚᱱᱚᱛ ᱞᱮᱠᱟᱛᱮ ᱥᱮᱱᱚᱜᱼᱟ ᱾ ᱦᱚᱱᱚᱛ ᱨᱮ ᱮᱱ.ᱮᱪ.᱑᱑ ᱨᱮ ᱯᱩᱱ ᱞᱮᱱ ᱨᱮᱱᱟᱜ ᱵᱮᱵᱚᱥᱛᱟ ᱢᱮᱱᱟᱜᱼᱟ ᱾

ᱥᱟᱹᱠᱷᱭᱟᱹᱛ

 ᱵᱟᱦᱨᱮ ᱡᱚᱱᱚᱲ 


Category:Cities and towns in Dausa district
Category:Former capital cities in India